284 T. THORELL 
multo minorem et valde mutilatam vidi, ad Mulmein a Cel. 
Workman captas. 
Gen. Rhynchognatha, n. ('). 
Cephalothorax non parum longior quam latior, antice ad 
oculos subito angustatus et ita in clypeum porrectum (magis 
anteriora versus quam deorsum directum) transiens; clypei lon- 
gitudo sive altitudo longitudinem areae oculorum mediorum 
saltem aequat. 
Oculi in series duas transversas longas, extremitatibus diva- 
ricantes, dispositi sunt; series posterior longior est quam antica et 
desuper visa recurva, series antica fere recta. Oculi medii, quorum 
antici reliquis oculis minores sunt, trapezium latius postice 
quam longius, et latius postice quam antice formant. Oculi 
bini laterales, quorum antici reliquis oculis majores sunt, suo 
quisque tuberculo obtuso (vel costae in medio impressae), extus, 
impositi sunt et spatio separati, quod majus est quam spatia, quae 
oculos medios anticos a mediis posticis sejungunt. Oculi medii 
utriusque seriei paullo longius a lateralibus quam inter se distant. 
Mandibulae sat parvae, paene porrectae. 
Maxillae longae et angustae, non multo in labium inclinatae 
eoque circa dimidio longiores; labium multo longius quam 
latius. 
Pedes ita: I, II (vel II, 1?), IV, IN longitudine se excipiunt; 
anteriores robustiores et multo longiores sunt quam posteriores, et 
saltem interdum aculeati. Tibiae metatarso et (patella) longiores 
sunt, metatarsi tarso longiores. Unguiculi sat breves, pectinato- 
dentati; fasciculi unguiculares nulli. 
Abdomen longum et angustum, postice supra anum retro pro- 
ductum. 
Typus: Rh. cinerascens, n. 
Hoc genus Monaesi, Thor., et praesertim Tmaro, Sim., affine 
est, corpore longo angusto, clypeo et mandibulis porrectis, cet., 
(1) pbyyos, proboscis; Yv&dog, mandibula. 
